1. **הצעה ראשונה: מגיש ד"ר צביקה ברקאי, מ"מ יו"ר האיגוד:**

סעיף 10(א) חברי ההנהלה ייבחרו ע"י האסיפה הכללית, לתקופה של שלוש שנים, בבחירות חשאיות.

הסבר: קדנציה של שנתיים איננה מקובלת בשום מערכת, איננה מאפשרת כל תכנון ארוך טווח ומכניסה את האיגוד כל שנתיים לתהליך בחירות הצורך אנרגיה ומאמץ מיותר.

ישנם אנשים הסוברים שמשך הזמן הנכון לקדנציה הוא 4 שנים.

ע"מ להגיע להסכמה רחבה ולמנוע קפיצה משמעותית במשך הקדנציה (העומד כיום על שנתיים)- אני מציע להעמיד אותה על 3 שנים.

**הצעות 2 ו-3 מטעם משרדי האיגוד, בהמלצת רשם העמותות**

2.      פרק יח' יתוקן (יתווסף חלק המסומן בכחול)

יח) חבר אחד מהמוסדות הנבחרים על ידי האסיפה הכללית לא יוכל לקבל שכר או טובת הנאה בעבור מילוי תפקיד במסגרת האיגוד, למעט כיסוי הוצאותיו בתפקיד. מילוי משימה ע"י חבר כאמור, שלא במסגרת התפקיד אליו נבחר, יזכה אותו בשכר, בהחזר או בפיצוי, רק אם אושר הדבר מראש בהחלטת רוב של שני שליש מחברי ההנהלה הנוכחים בישיבה, ובלבד שלא פחות מ-שמונה חברים תמכו בהחלטה ובתנאים שנקבעו באותה החלטה. על אף האמור לעיל, חבר הנהלה ויושב ראש ועדה אשר מתגורר במרחק של מעל 70 ק"מ ממשרדי האיגוד יהיה זכאי להחזר הוצאות הנסיעה לישיבות ההנהלה. החזר הוצאות יהיה מוגבל ל- 1,000 ש''ח לשנה, ישולם כנגד קבלות מתאימות בתום הקדנציה בכפוף לנוכחות של אותו חבר הנהלה בלפחות 70% מכלל ישיבות ההנהלה שהתקיימו במהלך הקדנציה.

3.      להוסיף פרק (כ) כמפורט להלן

(כ) הנהלת האיגוד רשאית למנות גורם מטעמה שהוא לא חבר הנהלת האיגוד, אשר יהיה אחד מבעלי זכויות החתימה מטעם האיגוד בכל ענייני האיגוד.